ครั้งที่ 2 กับการไปห้างหรูกลางกรุง Emquatier โดยมิได้เตรียมพร้อมใดๆ (อะไรคือใส่รองเท้าแตะไป ไร้ซึ่งความดูดี) .... แต่เมื่อเพื่อนจะไปเราก็พร้อม แต่จะกินไรดีล่ะ เลยมีคนเสนอขึ้นมาว่าไปชั้น 6 กัน Full Flavor เน๊าะ? กะเหรี่ยงที่ไม่ค่อยได้ไปอย่างเราเลยว่าไงว่าตาม 

เข้าไปแล้วโอเคกับการตกแต่งร้าน ที่เน้นโทนสีกลางๆ ไม่มีสีฉูดฉาดให้ปวดตา มีเขียวๆบ้างตรงช่วงด้านในร้าน ซึ่งทำให้เราเลือกนั่งตรงนี้ เพราะมุมถ่ายรูปสวย ใต้แอร์ด้วยจะได้ไม่หนาว (แต่ได้น้ำแอร์มาแทน หลังจากนั่งกันไปได้สักพักนึง) 

อาหารรสชาติใช้ได้ค่ะ บอกตรงๆว่าไม่ได้อร่อยจนตาโตร้องว้าว แล้วก็ไม่ใช่ไม่อร่อย รสกลางๆทานกันได้ทุกคน ..... ส่วนการบริการถือว่าเร็วนะคะ ตั้งแต่เดินเข้าร้าน จะมีพนักงานมาดูแลแล้ว นิดนึงตรงที่พนักงานดูงงๆหน่อย ขนาดสั่งอะไรที่มีในเมนูอยู่แล้ว ยังบอกมาว่าเด๋วไปถามให้ว่ามีไหม เราก็เลยงงด้วยว่าเราสั่งอะไรผิดรึเปล่า

แต่โดยรวมก็ถือว่าโอเคค่ะ กับราคาที่รับได้กับการอยู่ในห้างนี้